
ŠILUTĖS RAJONO SAVIVALDYBĖS ADMINISTRACIJOS
ŠVIETIMO, SPORTO IR KULTŪROS SKYRIUS

AIŠKINAMASIS RAŠTAS
DĖL TARYBOS SPRENDIMO „DĖL ŠILUTĖS RAJONO SAVIVALDYBĖS ATSTOVO DELEGAVIMO Į KLAIPĖDOS REGIONINĘ KULTŪROS TARYBĄ“ PROJEKTO

 2023 m. lapkričio 8 d.
Šilutė

	         1. Parengto projekto tikslai ir uždaviniai.

	1. Deleguoti Vilmą Griškevičienę į Klaipėdos apskrities regioninę kultūros tarybą, kaip nepriklausomą ekspertę.
2. Pripažinti netekusiu galios Šilutės rajono savivaldybės tarybos 2022 m. liepos 28 d. Nr. T1-1091 „Dėl Šilutės rajono savivaldybės atstovo delegavimo į Lietuvos Respublikos kultūros ministerijos formuojamą regioninę kultūros tarybą“.

	         2. Kaip šiuo metu yra sureguliuoti projekte aptarti klausimai.

	         Šilutės rajono savivaldybės taryba, atsižvelgdama į 2022 m. birželio mėn. gautą Kultūros ministerijos raštą „Kvietimas deleguoti savivaldybių atstovus į Kultūros ministerijos formuojamas regionines kultūros tarybas“ ir įvertinusi ekspertui keliamus reikalavimus, 2022-07-28 sprendimu Nr. T1-1091 „Dėl Šilutės rajono savivaldybės atstovo delegavimo į Lietuvos Respublikos kultūros ministerijos formuojamą regioninę kultūros tarybą“ antrai kadencijai į Klaipėdos apskrities regioninę kultūros tarybą delegavo Vilmą Griškevičienę, Kultūros poskyrio vedėją.  Klaipėdos apskrities Regioninė kultūros taryba 2022 m. buvo patvirtinta Kultūros ministro įsakymu. 
          Ekspertinis darbas vykdomas netiesioginio darbo metu ir, vadovaujantis Lietuvos kultūros tarybos  nurodymu, pagal individualios veiklos pažymą.               
          2023 m. Lietuvos Respublikos kultūros ministerija keitė teisės aktus ir Kultūros ministro 2023 m. rugpjūčio 11 d. įsakymu Nr. IV-666 buvo pakeistas Tolygios kultūrinės raidos įgyvendinimo regionuose tvarkos aprašas, kurio 61 punkte nustatyta, jog už RKT ekspertų paslaugas apmokama Lietuvos Respublikos valstybės ir savivaldybių įstaigų darbuotojų darbo apmokėjimo ir komisijos narių atlygio už darbą įstatymo tvarka. Minėtasis įstatymas netaikomas valstybės tarnautojams ir valstybės pareigūnams. Dėl šios priežasties Lietuvos kultūros tarybos 2023 m. rugsėjo 4 d. rašte savivaldybės informuojamos apie pareigą pačioms apmokėti už paslaugas tų atstovų, kurie deleguoti įvardijant valstybės tarnautojo pareigas. 
          Šių metų spalio mėn. šį klausimą svarstė Lietuvos savivaldybių asociacijos Švietimo ir kultūros komitetas (komiteto pirmininkas Šilutės savivaldybės meras Vytautas Laurinaitis). Komitetas nutarė LSA vardu kreiptis į Kultūros ministeriją dėl susidariusios situacijos Lietuvos savivaldybėse išaiškinimo.             2023-10-23 gautas Lietuvos kultūros tarybos raštas Nr. S-241(4.6 Mr), kuriuo tikslinama informacija, kad deleguojamas valstybės tarnautojas turi būti deleguojamas kaip nepriklausomas atstovas, nes nuo 2023 m. savivaldybės deleguotas atstovas negali vertinti savo savivaldybės institucijų paraiškų ir dalyvauti priimant sprendimus dėl jų finansavimo (raštas pridedamas). 
           Siūloma priimti naują Šilutės rajono savivaldybės tarybos sprendimą, kuriuo Vilma Griškevičienė į Klaipėdos apskrities regioninę kultūros tarybos deleguojama kaip nepriklausoma atstovė, atitinkanti ekspertui keliamus kriterijus.        

	          3. Kokių pozityvių rezultatų laukiama.

	Regioninės kultūros tarybos 2023 m. gruodžio mėn. pradės vertinti 2024 m. paraiškas ir iki to laiko, vadovaujantis naujausiais teisės aktais, turi būti suformuota Klaipėdos apskrities Regioninė kultūros taryba. 
Šis Savivaldybės tarybos sprendimas bus pateiktas Kultūros ministerijai. 
Už eksperto paslaugas turės sumokėti Lietuvos kultūros taryba, o ne Savivaldybės administracija. 

	          4. Galimos neigiamos priimto projekto pasekmės ir kokių priemonių reikėtų imtis, kad tokių pasekmių būtų išvengta.

	Nėra.

	         5. Kokie šios srities aktai tebegalioja (pateikiamas aktų sąrašas) ir kokius galiojančius aktus būtina pakeisti ar panaikinti, priėmus teikiamą projektą.

	Nėra.

	         6. Jeigu reikia atlikti sprendimo projekto antikorupcinį vertinimą, sprendžia projekto rengėjas, atsižvelgdamas į Teisės aktų projektų antikorupcinio vertinimo taisykles.

	Nereikalingas.

	         7. Projekto rengimo metu gauti specialistų vertinimai ir išvados, ekonominiai apskaičiavimai (sąmatos) ir konkretūs finansavimo šaltiniai.

	          Lietuvos Respublikos kultūros ministerijos 2022 m. birželio 29 d. kvietime Nr. GD-3370 prašoma deleguojant asmenį atkreipti dėmesį, kad:
          1) deleguojamas narys turi būti nepriekaištingos reputacijos, kaip ji apibrėžta Lietuvos Respublikos valstybės tarnybos įstatyme, turintis ne mažesnę nei 3 metų patirtį kultūros ar meno srityje ir aukštąjį universitetinį ar jam prilygintą išsilavinimą menų, humanitarinių ar socialinių mokslų srityse, arba turintis kitos srities aukštąjį universitetinį ar jam prilygintą išsilavinimą ir ne mažesnę nei 7 metų patirtį kultūros ar meno srityje, ir (arba) meno kūrėjo statusą, suteiktą vadovaujantis Lietuvos Respublikos meno kūrėjo ir meno kūrėjų organizacijų statuso įstatymu, bei žinių ir gebėjimų, padedančių įgyvendinti tarybos funkcijas;
2) siekiantys gauti finansavimą pareiškėjai negalėtų teikti paraiškų dėl kultūros ir meno projektų finansavimo, jeigu pareiškėjo vadovas ir (arba) kultūros ir meno projekto, kurį prašoma finansuoti, vadovas yra tarybos, kuriai teikiama paraiška, narys.

	          8. Projekto autorius ar autorių grupė.

	Projektą rengė Kultūros poskyrio vyriausioji specialistė Kristina Kožemiakinienė.

	         9. Reikšminiai projekto žodžiai, kurių reikia šiam projektui įtraukti į kompiuterinę paieškos sistemą.

	Regioninė kultūros taryba.

	         10. Kiti, autorių nuomone, reikalingi pagrindimai ir paaiškinimai.

	Nėra.




Kultūros poskyrio vyriausioji specialistė         		                                          Kristina Kožemiakinienė





